laion/Wikipedia-Exotic huggingface dataset:
כוחות ההגנה המלכותיים של איי בהאמה

כוחות ההגנה המלכותיים של בהאמה (RBDF) הם הצי הימי של איי בהאמה. לפי חוק הביטחון, התפקידים של כוחות ההגנה המלכותיים של בהאמה הם להגן על המדינה, לשמור על שלמותה הטריטוריאלית, לסייר במימיה, לסייע בשעות אסון, לשמור על הסדר בשיתוף עם רשויות אכיפת החוק של בהאמה, ולבצע כל חובה נוספת שנקבעה על ידי המועצה לביטחון לאומי של איי בהאמה. ה-RBDF הוא כוח ימי, ועם 1000 חברים בערך הוא הגדול מציי האיים הקריביים שמשתייכים לחבר העמים הבריטי. מספר שינויים בציוד נצפו במהלך ההיסטוריה של הצבא. בהתחלה, מדי הצבא היו מדים בריטיים. היום המדים הם מדי הסוואה אמריקאים. כלי הנשק הראשונים שהיו בשימוש ה-RBDF הם תת המקלע סטרלינג והרובה L1A1 SLR הבריטיים. עכשיו רובה M4 ורובה הצלפים UMP עומדים לשירות הצבא. שלא כמו כוחות אחרים מחבר העמים הבריטי, ל-RBDF אין חטיבות חיל רגלים סדירות. במקום יש את יחידת המבצעים המיוחדים, המהווה סעיף ימי שקשור לכל הספינות ולכלי השיט הקטנים, ואת שייטת הקומנדו שמשמשת כיחידת חיל רגלים אמפיבית ומבצעת תפקידים ביטחוניים. שייטת הקומנדו היא כוח גדול של לפחות 500 חיילי קומנדו ימיים מיוחדים. אימוניהם מתקיימים עם הקומנדו הימי של ארצות הברית (אריות הים) בלוחמה ימית מיוחדת, וכן עם חיל הנחתים המלכותי. אימון שכיח למשל הוא לערוך שחייה של 2 מייל עם תרמיל שמשקלו 40 קילוגרם. אקדח סמית' אנד וסון דגם 5906 אקדח גלוק 17 אקדח ברטה 92 תת מקלע MP5 ‏9 מ"מ תת-מקלע עוזי 9 מ"מ תת-מקלע מיני-עוזי 9 מ"מ תת-מקלע סטרלינג מארק 3 דגם L2A3 9 מ"מ רובה חצי אוטומטי M4 5.56 מ"מ רובה חצי אוטומטי FN FAL 7.62 מ"מ רובה ציד SPAS-12 18.5 מ"מ רובה ציד רמינגטון דגם 870P 18.5 מ"מ רמינגטון מודל 700 7.62 מ"מ רובה סער גליל 5.56 מ"מ רובה סער M16 5.56 מ"מ רובה סער AR-15 5.56 מ"מ מקלע FN MAG 58 7.62 מ"מ הוביצר M101 105 מ"מ לנד רובר 4X4 האוניות העיקריות הן 2 ספינות סיור של בהאמה, ו-3 ספינות פרוטקטור קטנות יותר. המשימות העיקריות מורכבות מסיורים נגד סחר בסמים וציד בלתי חוקי, אכיפת הגירה, חיפוש והצלה, או משימות כלליות של כוחות ההגנה הלאומיים. כוחות ההגנה המלכותיים של בהאמה מפעילים 3 כלי טיס: סופר קינג אייר 350, ססנה 208 קרוואן, ופרטאנביה P.69. המטוסים משמשים בעיקר עבור סיור ימי, אך הם גם מספקים פיקוח על שטחים גדולים ומסייעים בהיערכות האסטרטגית של יצירה על פני השטח. קיימים שני מסלולי קריירה צבאית: ימית, כאשר הדרגות בקריירה זו נעות בין חייל (Marine), לבין קצין זוטר (מש"ק) ראשי, וקצונה, כאשר דרגות הקצונה נעות בין קצין זוטר\צוער (Midshipman) לבין קומודור. הכוחות מאורגנים ומסודרים בסגנון של הצי המלכותי הבריטי, ורבים מן הקצינים משתתפים באקדמיות שירות בריטיות. הקצין המפקד, המכונה "מפקד כוחות הביטחון", הוא קומודור רודריק באו. המטה הראשי של כוחות הביטחון נמצא על האי פרובידנס, ובסיסים נוספים נמצאים במת'יו טאון (Matthew Town) שבאי אינגואה (Inagua), ובפריפורט (Freeport) שבאי גרנד בהאמה. ה-RBDF משתמש בשיטת הצי המלכותי הבריטי לדירוג סמלים, וכל הספינות והאוניות נושאות את הכותרת: HMBS (ספינת הוד מלכותה של איי בהאמה-Her Majesty's Bahamian Ship). בשל היעדר באוניות רוב החיילים לא מממשים את שירותם הצבאי בים, אלא בתפקידים צבאיים או לא-צבאיים אחרים. מדיה וקבצים בנושא כוחות ההגנה המלכותיים של איי בהאמה בוויקישיתוף כוחות ההגנה המלכותיים של איי בהאמה, ברשת החברתית פייסבוק
יעקב קופיל חסיד

רבי יעקב קופיל חסיד (-ט"ו באלול תקמ"ז, 1787) היה מתלמידיו של הבעש"ט, אביו של הרב מנחם מנדל מקוסוב, ה'אהבת שלום', אבי שושלת קוסוב, ממנה הסתעפה גם חסידות ויז'ניץ. נולד בקולמייא למשפחה שנקראה בשם "קאפילעטיס" [=דגל הזהב], לאביו נחמיה פייבל סוחר, נחמיה פייבל היה בנו של רבי יעקב קופיל קאמיאל מילידי וממגורשי שנייטאך (אנ') במדינת אשכנז, ואמו הייתה 'פרל' אחותו של התוספות יום טוב. האב הגיע לקולמייא מעיר טשעכנאווצי ובנה שם בית הכנסת ובית המדרש ומרחץ. יש אומרים שקיבל את שם משפחתו - הגר. נשוי לחיה (נפטרה י"ג באייר תקל"ה בקולמייא) בת דודו, בתו של אחי אביו ר' זלמן, חתן בנו של הט"ז. במשך שנות חייו רבי יעקב לא הנהיג עדה ולא כיהן ברבנות, אלא התפרנס מחנות קטנה, שאת תכולתו קנה משווקים. לא נודע כצדיק בקרב מכריו, אך החסידים מאמינים כי הבעל שם טוב ראה אותו כצדיק נסתר. התקרב לדרך החסידות בראשית דרכו, ונפגש עם הבעל שם טוב שמאוחר יותר נהיה מהמקורבים ותלמידו, ואף שימש כשליח ציבור קבוע בבית מדשו וזה כיוון שהייתה לו נעימה שערבה לבעל שם טוב. על פי האגדה החסידית הבטיח הבעל שם טוב לתלמידו כי הקהילות היהודיות של מחוז מרמורש יהיו תחת הרבנות של צאצאיו. לפי האגדה היה נקרא "שויתי'ניק" גם בפי הגויים בני עיירתו, כי דרכו היה להעביד ידיו על עיניו בכל פעם, אף בשעה שעסק במסחר, ולקרוא הפסוק (תהלים טז, ח) "שויתי ה' לנגדי תמיד". בסוף ימיו גר בטיסמניץ שם הוא גרם לפריחה של התנועה ולהצטרפות לתנועת החסידות, כמו כן הגן בעד הרב משולם איגרא שלא יזלזלו בכבודו בעקבות מחלוקת שהתעורר בין תושבי המקום ושם נפטר בט"ו באלול בשנת תקמ"ז. נודע בעיקר בזכות צאצאיו אדמו"רי חסידות ויז'ניץ. רבי יצחק מקולמייא. בלומא אשת הרב יצחק אב"ד ויז'ניציה, ובזיווג שני הייתה אשת רבי אורי מסטרליסק. רבי מנחם מנדל מקוסוב (אהבת שלום) שהיה האדמו"ר הראשון בשושלת חסידות קוסוב שממנה המשיכה חסידות ויז'ניץ. חיים צבי תאומים, זיכרון לראשונים, קולומיה, תרע"ד, באתר היברובוקס חיים כהנא, אבן שתייה החדש, באתר היברובוקס דוד הלחמי, רבי יעקב קופל חסיד מקולומיי, חכמי ישראל, תל אביב תשי"ח, חלק א', עמ' קס"ו, באתר אוצר החכמה (צפייה מוגבלת למנויים) זיכרון לראשונים עמ' 31. כן כתוב בזיכרון לראשונים עמ' 36, אבל באבן שתייה החדש עמ' יט הערה ב, כתב שאינו תואם את סדר הזמנים, והוא טעות, ואולי היה נכד מרת פערל. על פי גרסה אחרת את השם הגר קיבל בנו מנחם מנדל. כתר מלכות, נתן אליהו רוט, בני ברק, תשנ"ו, פרק א' החסידות - סקירה כללית / ד"ר יצחק אלפסי, ראו החסידות ברומניה הגדולה יקותיאל אריה קמלהאר, דור דעה, ארבע תקופות גאוני בתראי, פיעטרקוב, תרצ"ה, באתר היברובוקס
מלכי פולין

פולין התקיימה כמונרכיה מהמאה ה-10 ועד המאה ה-18. המונרכים בין השנים 960 עד 1138 היו בעלי תואר דוכס. בין השנים 1138 עד 1290 הם נשאו את התואר דוכס גדול ולאחר מכן נשאו את התואר מלך. בשנות האיחוד הפולני-ליטאי נשא המונרך בתואר הכפול של מלך פולין וגם הדוכס הגדול של ליטא. השושלת המרכזית ששלטה בפולין הייתה השושלת היגלונית (בשנים 1386 עד 1572). לאחר שהמלך האחרון בשושלת זו, זיגמונט השני אוגוסט, הלך לעולמו ללא יורשים, הפכה המלוכה ממונרכיה העוברת בירושה לדגם של מונרכיה נבחרת, בה נבחר המלך על ידי חבר אצילים ("סיים"), בדומה לאימפריה הרומית-גרמנית הקדושה. המונרכיה הפולנית באה אל קיצה בחלוקת פולין השלישית (1795). פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: עיצוב, וקיזציה. שושלת פיאסט לפני תחילת המלוכה שֵׁמוֹבִיט לֶסְטֶק שֵׁמוֹמִיסְל מלכים ממישקו הראשון מיישקו הראשון בולסלאב הראשון (האמיץ) מיישקו השני למברט בֶּזְפְּרִים מיישקו השני למברט (בין המלכויות) קז'ימייז' הראשון (המשקם) בולסלאב השני (הנדיב) ולדיסלב הראשון הרמן זביגנייב בולסלאב השלישי ("עקום הפה") תקופת הפיצול והפלישות ולדיסלב השני, הגולה בולסלאב הרביעי (המתולתל) מיישקו השלישי (הזקן) קז'ימייז' השני (הצדיק) לשק הראשון (הלבן) ולדיסלב השלישי (רגלי מקל) ולדיסלב אודוניץ מיישקו הרביעי (עקום הרגליים) קונרד הראשון הנריק הראשון (המזוקן) הנריק השני החסוד בולסלאב החמישי (הצנוע)  לשק השני (השחור) הנריק הרביעי (הצודק) פשמיסל השניג פשמיסליד ואצלב השני ואצלב השלישי שושלת פיאסט ולדיסלב הראשון (ארוך האמה) קז'ימייז' השלישי (הגדול) בית קפט-אנז'ו לאיוש הראשון ההונגרי ידוויגה השושלת היגילונית ולדיסלב השני יגיילו ולדיסלב השלישי מווארנה קז'ימייז' הרביעי (היגלוני) יאן אולברכט אלכסנדר יגיילו  זיגמונט הראשון (הזקן) זיגמונט השני אוגוסט הנבחרים אנרי השלישי מוולואה אנה יגיילונקה  סטפאן באטורי זיגמונט השלישי ואזה ולדיסלב הרביעי ואזה יאן השני קז'ימייז' ואזה מיכל קוריבוט וישניובייצקי יאן השלישי סובייסקי אוגוסט השני (החזק) סטניסלב לשצ'ינסקי אוגוסט השלישי (הסקסוני) סטניסלאב השני אוגוסט פוניאטובסקי מדיה וקבצים בנושא מלכי פולין בוויקישיתוף
אליקים

אֶלְיָקִים הוא מושב עובדים באזור הצפון ברמות מנשה ממערב ליקנעם, השייך למועצה אזורית מגידו. שמו של היישוב הוא כשמו הראשון של המלך יהויקים מלך יהודה. היישוב הוקם בשנת 1949 כמושב עובדים על ידי עולים מתימן, על אדמות הכפר הערבי אום א-זינאת שתושביו נמלטו ממנו במלחמת העצמאות. עד תחילת 1952 נרשמה עזיבה רבה. המושב נמצא בסמוך למחלף אליקים על כביש 6 ובסמוך לבא"פ אליקים. בסמוך למושב השוכן על קו פרשת המים של רמות מנשה מתחיל אפיק הזרימה של נחל תות הזורם לכיוון דרום-מערב, ונחל יקנעם הזורם לכיוון צפון-מזרח. מדיה וקבצים בנושא אליקים בוויקישיתוף אליקים באתר מועצה אזורית מגידו אליקים באתר הרשות לפיתוח הגליל אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 הוקם בתחילה (1949-1953) על ידי עולים מעדן. כיוון שלא הסתגלו לעבודת האדמה, הגרעין פורק ועבר כמקשה אחת ללוד. יהודי עדן בלוד התימנים הללו או מכת הנדידה, דבר, 20 בינואר 1952
סאלח טריף

סאלח טריף (בערבית: صالح طريف; תעתיק מדויק: צאלח טריף; נולד ב-9 בפברואר 1954 בג'וליס) הוא איש ציבור דרוזי-ישראלי, שכיהן כחבר הכנסת ושר. היה השר הלא יהודי הראשון שכיהן בממשלות ישראל. דודו היה השייח' אמין טריף, שהיה מנהיגה הרוחני של העדה הדרוזית במשך שנים רבות, ואחיינו, שייח' מוואפק טריף, הוא המנהיג הרוחני של העדה כיום. נולד בג'וליס ב-1954. שירת בצה"ל והשתחרר בדרגת סרן. לאחר שחרורו, בשנת 1983 התקבל ללימודים באוניברסיטת חיפה והשלים תואר ראשון. במקביל, פנה לפוליטיקה ובאותה שנה נבחר לראש המועצה המקומית ג'וליס. טריף החזיק בתפקיד עד שהפסיד בבחירות המקומיות בנובמבר 1993. בפברואר 1992 נכנס לראשונה לכנסת ה-12 מטעם מפלגת העבודה עם התפטרות עזר ויצמן מהכנסת. וכיהן ברציפות עד הכנסת ה-15. בממשלת שרון כיהן כשר בלי תיק הממונה על המגזר הערבי, וכשר לענייני מיעוטים במשרד ראש הממשלה. כך, היה לשר הלא-יהודי הראשון בישראל. בעקבות ההחלטה להעמידו לדין באשמת שוחד, מרמה והפרת אמונים, נאלץ להתפטר מהממשלה בינואר 2002. עם התפטרותו מממשלת שרון, ביקש טריף מוועדת הכנסת להסיר את חסינותו. הוא עמד לדין בבית משפט השלום בראשון לציון, ובדצמבר 2003 הורשע במתן שוחד ובמרמה והפרת אמונים, ונגזרו עליו 6 חודשי עבודות שירות, קנס בסך 25,000 ש"ח ו-18 חודשי מאסר על-תנאי. ערעוריו לבית המשפט המחוזי, ובהמשך לבית המשפט העליון נדחו שניהם. בבחירות לכנסת ה-16 לא הוצב ברשימת מפלגתו במקום אשר איפשר לו להיכנס לכנסת. בשלהי הכנסת ה-16 חזר טריף לכהן כחבר הכנסת במקום עמרם מצנע, שהתפטר. טריף סירב להישבע אמונים, כל עוד לא הסתיימו ההליכים המשפטיים נגדו, אולם נקבע כי אין בכך כדי למנוע ממנו מלכהן. טריף עצמו התפטר כעבור חודשיים, ופינה את מקומו לרונן צור. טריף נחשב עד היום כאחד המנהיגים הפוליטיים החזקים במגזר הדרוזי. בבחירות הפנימיות שנערכו במפלגת העבודה ב-2011 תמך בסיבוב הראשון במועמדותו של יצחק הרצוג ובסיבוב השני במועמדותה של שלי יחימוביץ'. מדיה וקבצים בנושא סאלח טריף בוויקישיתוף סאלח טריף, באתר הכנסת (לגרסה בערבית) סאלח טריף, באתר כנסת פתוחה יצחק בן-חורין, עולמות מתנגשים בג'וליס, (המשך הכתבה), מעריב סופשבוע, 27 בדצמבר 1987 מזל מועלם, השר הלא-יהודי הראשון, באתר הארץ, 3 במרץ 2001 יוסף אלגזי, טריף זוכה ב-91' מקבלת שוחד והפרת אמונים, באתר הארץ, 31 באוגוסט 2001 סאלח טריף - השר הלא-יהודי הראשון, באתר הארץ, 3 במרץ 2001 הדס מגן, ‏סלאח טריף לא יתנגד להסרת חסינותו לקראת העמדתו לדין, באתר גלובס, 5 בינואר 2002 סמדר שמואלי, חסינות טריף הוסרה; כתב האישום יוגש בימים הקרובים, באתר ynet, 29 בינואר 2002 הדס מגן, ‏השר לשעבר סלאח טריף הורשע בשוחד, מרמה והפרת אמונים, באתר גלובס, 29 בדצמבר 2003 פ (ראשון לציון) 1730/02 מדינת ישראל נגד סאלח טריף, ניתן ב-29 באפריל 2004 עפ (ת"א) 71700/04 סאלח טריף נגד מדינת ישראל, ניתן ב-22 בינואר 2006 מתן פריידין, בית המשפט העליון דחה את ערעורו של השר לשעבר סאלח טריף שהורשע בעבירות שוחד, מרמה והפרת אמונים, באתר TheMarker‏, 24 באפריל 2006 גדעון אלון, סלאח טריף: אצטרף לכנסת, אך לא אשבע אמונים, באתר הארץ, 17 בנובמבר 2005 יהונתן ליס, צמרת העבודה השתתפה באירוע של השר לשעבר סלאח טריף שהורשע במתן שוחד, באתר הארץ, 2 ביוני 2016
STS-63

STS-63 הייתה המשימה ה-20 של מעבורת החלל דיסקברי והשנייה בתוכנית מיר ומעבורות החלל. משימה זו הייתה המשימה הראשונה בה נפגשה מעבורת חלל אמריקאית עם תחנת החלל מיר הרוסית. המעבורת התקרבה למרחק של 11 מטרים בלבד ממיר, כהכנה למשימה הבאה בתוכנית, STS-71, בה בוצעה העגינה הראשונה במיר. המשימה שוגרה ב-3 בפברואר 1995 מ-LC-39B ממרכז החלל קנדי, והייתה המשימה הראשונה שהוטסה על ידי אישה - האסטרונאוטית איילין קולינס. מפקד המשימה - ארצות הברית ג'ים ות'רבי טייסת - ארצות הברית איילין קולינס מומחה משימה 1 -ארצות הברית בריטניה מייקל פול מומחה משימה 2 -ארצות הברית ברנרד האריס מומחה משימה 3 -ארצות הברית ג'אניס ווס מומחה משימה 4 -רוסיה ולדימיר טיטוב (סוכנות החלל הרוסית) השיגור בוצע ב-3 בפברואר 1995 מכן שיגור 39B במרכז החלל קנדי. המטרה העיקרית של המשימה הייתה ביצוע תמרונים בקרבת תחנת החלל מיר כהכנה לביצוע עגינה שהייתה מתוכננת להתבצע במשימה STS-71. בנוסף לכך תוכננו ניסויים עם מערכת SPACEHAB-3 ושחרור לוויין Spartan-204 למסלול. ביום שני של המשימה המעברות התקרבה לתחנת החלל מיר. היה מתוכנן להתקרב לכ-10 מ'. אמנם התגלו בעיות במנועי המעבורת. לאחר בדיקות וסיכומים בין רוסים לאמריקאים הוחלט על המשך הפעולות. בסופו של דבר המעבורת התקרבה לתחנת החלל למרחק של כ-11 מ'. לאחר מכך היא התרחקה למרחק של 122 מ' כמתוכנן. ביום שני של המשימה שוחרר לוויין SPARTAN-204. הוא הוחזר לתא המטען של המעבורת לקראת סיום המשימה תוך ביצוע פעילות חוץ רכבית שנמשכה 4 שעות ו-38 דקות. המעבורת נחתה במסלול נחיתה מס' 15 במרכז החלל קנדי ב-11 בפברואר 1995 תוכנית מיר ומעבורות החלל משימות מעבורות החלל מדיה וקבצים בנושא STS-63 בוויקישיתוף המשימה באתר נאס"א תיאור המשימה דיווח לעיתונות סרטון על המשימה ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
זוראן ג'ינג'יץ'

זוראן ג'ינג'יץ' (בסרבית: Зоран Ђинђић, ‏האזנה‏Ⓘ‏, 1 באוגוסט 1952 – 12 במרץ 2003) היה ראש ממשלת סרביה בשנים 2001–2003, ונרצח, ככל הנראה בידי אנשי המאפיה הסרבית הקשורים למשטרו של סלובודן מילושביץ'. ג'ינג'יץ' נולד בבוסנסקי סאמאק, יישוב על נהר הסבה בצפון בוסניה. אביו, דרגומיר, היה פקיד בצבא היוגסלבי. אמו, מילה, הייתה דיילת. לג'ינג'יץ' הייתה אחות גדולה גורדנה. ג'ינג'יץ' שירת בצבא. ג'ינג'יץ' החל להתעניין בפוליטיקה כאשר היה סטודנט באוניברסיטת בלגרד. כסוציאליסט תומך ברפורמות, ג'ינג'יץ' היה אסיר לכמה חודשים לאחר שניסה להקים ארגון סטודנטים לא קומוניסטי יחד עם סטודנטים מקרואטיה וסלובניה. כאשר שוחרר מהכלא המשיך את לימודיו בגרמניה תחת הפרופסור יורגן הברמאס בפרנקפורט. ב-1979 קיבל PhD בפילוסופיה מאוניברסיטת קונסטנץ. הוא דבר גרמנית בצורה מושלמת, ואנגלית ברמה בינונית. ב-1989 שב ג'ינג'יץ' ליוגוסלביה כדי למלא תפקיד הוראה באוניברסיטת נובי סד, ויחד עם פורשים סרבים אחרים הקים את המפלגה הדמוקרטית. הוא היה ליושב ראש הוועד הפועל של המפלגה ב-1990, ונבחר לפרלמנט הסרבי באותה שנה. בעקבות קריסת הקואליציה קצרת החיים "זיידנו" (יחד) עם ווק דרשקוביץ' ווסנה פסיק, ג'ינג'יץ' נרשם כמועמד נפרד. לאחר סדרה מאסיבית של מחאות ציבוריות על זיופים בבחירות, ג'ינג'יץ' היה לראש העיר של בלגרד ב-1996, ראש העיר הלא קומוניסטי הראשון שהחזיק בתפקיד זה מאז מלחמת העולם השנייה. ג'ינג'יץ לקח חלק מרכזי בהפלת משטרו של סלובודן מילושביץ' באוקטובר 2000, ואחריה הוביל את חזית "האופוזיציה הדמוקרטית הסרבית" לניצחון בבחירות לפרלמנט הסאבי. ב-25 בינואר 2001, נתמנה ג'ינג'יץ' לראש ממשלת סרביה. כראש ממשלה התקרב למערב ואף הסגיר את מילושביץ' לבית הדין הפלילי הבינלאומי ליוגוסלביה לשעבר שם עמד לדין על פשעי מלחמה. ב-12 במרץ 2003, סמוך לאחד מבניני הממשלה בבלגרד, נורה ג'ינג'יץ' בחזהו ובבטנו על ידי צלף. הוא הוחש לבית החולים ונפטר על שולחן הניתוחים. לאחר הרצח הודיעה ממשלת סרביה כי מאחורי הרצח עמד ארגון פשע בשם "כנופיית זמון" וכי הרצח היה ניסיון לעצור את המלחמה נגד הפשע המאורגן בסרביה. ב-23 במאי 2007, אחרי משפט שנערך במשך 4 שנים, הורשעו ברצח 12 אנשים מהמאפיה הסרבית שרבים מהם היו בעברם ביחידה מיוחדת של המשטרה החשאית של מילושביץ שפעלו במבצעים מיוחדים בקרואטיה, בבוסניה וקוסובו וכנגד מתנגדיו של מילושביץ' בסרביה עצמה. שלושה מהם הורשעו שלא בפניהם. מדיה וקבצים בנושא זוראן ג'ינג'יץ' בוויקישיתוף רפאל ואגו, לאן צועדת סרביה לאחר רצח ראש ממשלתה?, באתר ynet, 13 במרץ 2003 זוראן ג'ינג'יץ', באתר "Find a Grave" (באנגלית) זוראן ג'ינג'יץ', במסד הנתונים הקולנועיים IMDb (באנגלית)
1874 במדע

ערך מורחב – 1874 צילום וחקר ממצאים באתר הפארק הלאומי מסה ורדה. ביצוע סינתזה של די-די-טי על ידי הכימאי האוסטרי אוטמר ציידלר. יאקובוס ואן 'ט הוף משער שמולקולות אורגניות הן בעלות מבנה תלת-ממדי. המצאת גדר תיל. גאורג קנטור פרסם את מחקריו וייסד את תורת הקבוצות. סופיה קובלבסקי קיבלה את תואר דוקטור, לראשונה אישה קבלה את התואר בתחום המתמטיקה. פרנץ ברנטנו פרסם את ספרו Psychologie vom Empirischen Standpunkte. 15 בפברואר – ארנסט שקלטון, מגלה ארצות אירי (נפטר ב-1922) 25 באפריל – גוליילמו מרקוני, מחלוצי הרדיו, חתן פרס נובל (נפטר ב-1937) 13 באוקטובר – קיצוגו קריימה, אסטרונום יפני (נפטר ב-1943) 29 בנובמבר – אנטוניו אגש מוניש, נוירולוג פורטוגלי חתן פרס נובל (נפטר ב-1955) 16 בינואר – מקס שולצה, פיזיולוג גרמני (נולד ב-1825) 24 בינואר – פיליפ רייס, ממציא גרמני (נולד ב-1834) 17 בפברואר – אדולף קוטלה, אסטרונום ומתמטיקאי בלגי (נולד ב-1796) 14 במרץ – יוהאן פון מדלר, אסטרונום גרמני (נולד ב-1794) 28 במרץ – פטר האנסן, אסטרונום דני (נולד ב-1795) מדיה וקבצים בנושא 1874 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
איחוד האדריכלים הבין-לאומי

איחוד האדריכלים הבין-לאומי (בצרפתית: Union internationale des Architectes; בראשי תיבות: UIA, באנגלית: The International Union of Architects) הוא ארגון בין-לאומי לא ממשלתי המייצג יותר ממיליון אדריכלים ב-124 מדינות. הארגון נוסד בלוזאן, שווייץ, בשנת 1948. המזכירות הכללית של הארגון ממוקמת בפריז, צרפת והיא מוכרת על ידי רוב סוכנויות האומות המאוחדות כאגודה היחידה בתחומה, לרבות אונסקו, UNCHS, ESOSOC, UNIDO, ואת ארגון הבריאות העולמי, כמו גם לארגון הסחר העולמי. נשיאת הארגון היא רגינה גונטייה (2023–2026) משווייץ. האיחוד מנהל תחרויות בין-לאומיות ומקיים קונגרסים לאדריכלות שבהם נבחרים חברי המועצה של הארגון. הקונגרס האחרון התקיים בקופנהגן ביולי 2023. מדיה וקבצים בנושא איחוד האדריכלים הבין-לאומי בוויקישיתוף אתר האינטרנט הרשמי של איחוד האדריכלים הבין-לאומי מאגר נתונים על איחוד האדריכלים הבין-לאומי באתר המכון האמריקאי לאדריכלים (באנגלית) אסתר זנדברג, בקונגרס איגוד האדריכלות הבינלאומי ספגה ישראל מכה פוליטית, באתר הארץ, 18 ביולי 2023.
המועצה לבניינים גבוהים וסביבת מחיה עירונית

המועצה לבניינים גבוהים וסביבת מחיה עירונית (באנגלית: The Council on Tall Buildings and Urban Habitat, בראשי תיבות: CTBUH) היא ארגון בינלאומי בתחום של בניינים גבוהים ו"תכנון אורבני בר קיימא". המועצה היא מוסד ללא כוונת רווח. היא הוקמה באוניברסיטת להיי בשנת 1969, שם היא שכנה עד אוקטובר 2003 כאשר עברה למכון הטכנולוגי של אילינוי בשיקגו. המועצה מכריזה בתקשורת על "הבניין הגבוה ביותר בעולם", והוא מהווה סמכות על הגובה הרשמי של בניינים גבוהים. המשימה המוצהרת שלה היא ללמוד ולדווח "על כל ההיבטים של תכנון, עיצוב, בנייה של בניינים גבוהים." המועצה מארחת כנסים שנתיים בקונגרס העולמי שהיא מקיימת מדי כמה שנים. הקונגרס הראשון נערך ב-1972 באוניברסיטת ליהיי, בית לחם, פנסילבניה. קונגרסים עולמיים נוספים התקיימו בפריז (1977), שיקגו (1986), הונג קונג (1990), אמסטרדם (1995), מלבורן (2001), ניו יורק (2005), דובאי (2008) ושאנגחאי (2012). ב-2019 שב הקונגרס לשיקגו, לציון חמישים שנה להקמת הארגון. המועצה מעניקה פרסים למבנים גבוהים בעולם מדי שנה, עם ארבעה פרסים אזוריים באמריקה, אירופה, אפריקה, אסיה, אוסטרליה. כמו כן, מוענקים ארבעה פרסים אזוריים כאשר כל אחד מקבל את "פרס הבניין הגבוה הטוב ביותר באופן כללי". יש גם שני פרסי הוקרה לכל החיים החל משנת 2010. פרסים אלו הוצגו בכנס וארוחת ערב שהתקיימו בקמפוס המכון הטכנולוגי של אילינוי בשיקגו. בשנת 2012 הוסיפה המועצה שני פרסים חדשים על חדשנות וביצועים. במאי 2021 נבחר מגדל תוצרת הארץ שבתל אביב ל"מגדל המשרדים הטוב בעולם" ול"מגדל הטוב במזרח התיכון ואפריקה". אתר האינטרנט הרשמי של המועצה לבניינים גבוהים וסביבת מחיה עירונית (באנגלית) המועצה לבניינים גבוהים וסביבת מחיה עירונית, ברשת החברתית פייסבוק המועצה לבניינים גבוהים וסביבת מחיה עירונית, ברשת החברתית אקס (טוויטר) המועצה לבניינים גבוהים וסביבת מחיה עירונית, ברשת החברתית אינסטגרם המועצה לבניינים גבוהים וסביבת מחיה עירונית, סרטונים בערוץ היוטיוב הישג עולמי: מגדל ToHA נבחר ל'מגדל המשרדים הטוב בעולם', באתר מעריב אונליין, 23 במאי 2021 גילי מלניצקי, אם לא בארוויזיון, לפחות בתחרות הזאת ניצחנו: זה המגדל הטוב במזרח התיכון, באתר הארץ, 24 במאי 2021 ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
סיזר

סיזר (Caesar) הוא שם משפחה שמקורו באנגלית ומשמעותו קיסר. האם התכוונתם ל... אישים: אדולף סיזר – שחקן קולנוע ותיאטרון אמריקאי גאס סיזר – כדורגלן אנגלי סיד סיזר – קומיקאי אמריקאי יהודי סיזר מילאן ("הלוחש לכלבים") אחר: סיזרס פאלאס – מלון וקזינו בסטריפ של לאס וגאס סזאר
1875 במדע

ערך מורחב – 1875 גילוי העתקים של פסלי פרקסיטלס. גילוי גליום על ידי פול דה בוסבודרן. לראשונה התגלה יסוד כימי שנחזה על ידי דמיטרי מנדלייב. הקמת הלשכה הבינלאומית למידות ולמשקלות. תחילת הוצאה לאור של ירחון גרמני Deutsche Medizinische Wochenschrift 14 בינואר – אלברט שווייצר, רופא ופילוסוף צרפתי (נפטר ב-1955). 4 בפברואר – לודביק פרנדל, פיזיקאי גרמני צרפתי (נפטר ב-1953). 28 ביוני – אנרי לבג, מתמטיקאי צרפתי (נפטר ב-1941). 26 ביולי – קרל גוסטב יונג, פסיכיאטר שווייצרי (נפטר ב-1961). 23 באוקטובר – גילברט ניוטון לואיס, כימאי אמריקאי (נפטר ב-1946). 22 בפברואר – צ'ארלס לייל, גאולוג סקוטי (נולד ב-1797). 7 במרץ – ג'ון גריי, זואולוג אנגלי (נולד ב-1800). 11 באפריל – היינריך שוואבה, אסטרונום גרמני (נולד ב-1789). 19 באוקטובר – צ'ארלס ויטסטון, ממציא אנגלי (נולד ב-1802). 27 בנובמבר – ריצ'רד קרינגטון, אסטרונום אנגלי (נולד ב-1826). מדיה וקבצים בנושא 1875 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
קילמרנוק (כדורגל)

מועדון הכדורגל קילמרנוק (אנגלית: Kilmarnock F.C.; מכונה גם קילי) הוא קבוצת כדורגל סקוטית, אשר משחקת בליגת העל הסקוטית. המועדון מגיע מהעיר קילמרנוק שבסקוטלנד. הוא נוסד ב-5 בינואר 1869 והוא המועדון הוותיק ביותר בליגת העל הסקוטית, ומעבר לכך המועדון הוותיק ביותר במדינת סקוטלנד. כיום משחק המועדון באצטדיון ראגבי פארק, אשר מכיל 17,889 מקומות ישיבה. המועדון זכה באליפות אחת, 3 גביעים והגיע 5 פעמים נוספות לגמר הגביע הסקוטי. בשנת 2012 זכה המועדון, לראשונה בתולדותיו, בגביע הליגה הסקוטית לאחר שסיים את הגמר בניצחון 0:1 על קבוצת סלטיק. למועדון יריבות באזור איישייר, נגד קבוצת "אייר יונייטד" שמשחקת בליגות הנמוכות יותר כיום. המפגשים ביניהם נקראים "איישייר דרבי". שניהם נפגשו לראשונה ב-1910, כאשר ידה של קילמרנוק על העליונה במפגשים ביניהם עם 189 ניצחונות ב-256 מפגשים בסך הכל עד ל-2020. המועדון העפיל לתחרויות אירופיות תשעה פעמים, וההופעה הטובה ביותר שלהם הייתה בעונת 1966/1967 בגביע ערי הירידים כאשר הגיעו לחצי גמר המפעל ונעצרו רק על ידי לידס יונייטד האנגלית שעלתה לגמר. המועדון הוא בן היחידים בסקוטלנד ששיחק בשלושת המפעלים: גביע אירופה לאלופות, גביע אירופה למחזיקות גביע וגביע אופ"א. כינוי המועדון "קילי" הוא כינוייה של העיר קילמרנוק בסלנג הסקוטי. הניצחון הכי גדול: 13-2 נגד Saltcoats Victoria התבוסה הכי גדולה: 9-1 נגד סלטיק ההעברה הכי גדולה ששולמה: £340,000 לפול רייט מסט. ג'ונסטון המכירה הכי גדולה: £1,900,000 בשביל סטיבן נייסמית' לגלאזגו ריינג'רס. גביע אירופה לאלופות: סיבוב ראשון (1): 1965/1966 גביע אופ"א: סיבוב ראשון (2): 1999/2000, 2001/2002 סיבוב מוקדמות (1): 1998/1999 גביע אירופה למחזיקות גביע: סיבוב ראשון (1): 1997/1998 גביע ערי הירידים: חצי גמר (1): 1966/1967 אליפות סקוטלנד: (1) זכייה (1): 1964/1965 סגנית (4): 1959/1960, 1960/1961, 1962/1963, 1963/1964 הגביע הסקוטי: (3) זוכה (3): 1919/1920, 1928/1929, 1996/1997 סגנית (5): 1897/1898, 1931/1932, 1937/1938, 1956/1957, 1959/1960 גביע הליגה הסקוטית: (1) זכייה (1): 2011/2012 סגנית (5): 1952/1953, 1960/1961, 1962/1963, 2000/2001, 2006/2007 מדיה וקבצים בנושא קילמרנוק בוויקישיתוף אתר האינטרנט הרשמי של קילמרנוק ynet ספורט, סקוטלנד: קילמרנוק זכתה בגביע הליגה, באתר ynet, 18 במרץ 2012 מערכת ONE, ‏קילמרנוק הדהימה את סלטיק וזכתה בגביע הליגה, באתר ONE‏, 18 במרץ 2012 קילמרנוק, ברשת החברתית פייסבוק קילמרנוק, ברשת החברתית אקס (טוויטר) קילמרנוק, ברשת החברתית אינסטגרם קילמרנוק, ברשת החברתית טיקטוק קילמרנוק, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
1876 במדע

ערך מורחב – 1876 חפירות של היינריך שלימן במיקנה. מציאת מסכת אגממנון. רוברט קוך מגלה ש Bacillus anthracis הוא הגורם למחלת הגחלת. לראשונה זוהה חיידק כסיבה למחלה ספציפית. 24 במאי – סיום פעילות של משלחת צ'לנג'ר. הקמת האגודה האמריקנית לכימיה וג'ון ויליאם דרייפר מתמנה לנשיאה. ניקולאוס אוטו בנה מנוע בעירה פנימית שמבוסס על מחזור ארבע פעימות שנקרא על שמו, מחזור אוטו. אדואר לוקאס מגלה שהמספר הענק 1 − 2127 (39 ספרות) הוא מספר מרסן ראשוני. מספר גדול יותר התגלה בעזרת מחשב רק ב-1951. וילארד גיבס פרסם את ספרו On the Equilibrium of Heterogeneous Substances העומד בבסיס התרמודינמיקה המודרנית. 23 בינואר – אוטו פאול הרמן דילס, כימאי גרמני, חתן פרס נובל לכימיה לשנת 1950 על חלקו בפיתוח תגובת דילס-אלדר.(נפטר ב-1954) אוטו פאול הרמן דילס (23 בינואר 1876 - 7 במרץ 1954) היה כימאי גרמני, במשותף עם קורט אלדר, 15 בפברואר – ארנסט וילסון (Ernest Henry Wilson), בוטניקאי אנגלי (נפטר ב-1930) 22 באפריל – רוברט ברני, פיזיולוג הונגרי יהודי, חתן פרס נובל לפיזיולוגיה או לרפואה על מחקריו בתחום הפיזיולוגיה והפתולוגיה של מערכת שיווי המשקל של האוזן הפנימית (נפטר ב-1936) 13 ביוני – ויליאם גוסט (William Sealy Gosset), מתמטיקאי אנגלי, פיתח את מבחן המובהקות התפלגות t (נפטר ב-1937) 9 בנובמבר – הידו נאגוצ'י (Hideyo Noguchi), בקטריולוג יפני (נפטר ב-1928) 28 בנובמבר – קרל ארנזט פון באייר, ביולוג רוסי ממוצא גרמני-בלטי (נולד ב-1792) מדיה וקבצים בנושא 1876 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.